Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 1218/11/3307	Prievidza, 13.8.2013
EEČ : 2-27-115-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 7.5.2012, spisová značka 1 Pv 1218/11/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Prievidza zo dňa 7.5.2012, spisová značka 1 Pv 1218/11/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
         Uznesením sp. zn. 1 Pv 1218/11-8  zo dňa 7.5.2012, ktoré nadobudlo právoplatnosť 22.5.2012, som podľa § 216 ods. 1 Tr. poriadku podmienečne zastavila trestné stíhanie proti obv.XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Tr. zákona, ktorého sa mal dopustiť tak, že od večerných hodín dňa 9.12.2011do 15.27 hod. dňa 11.12.2011 v Prievidzi  mal pri sebe v peňaženke  1 ks papierovej skladačky  s obsahom 0,04 g metamfetamínu hydrochloridu., čo predstavovalo 1  obvyklú dávku drogy , pričom látka metamfetamín je uvedená v Il. skupine psychotropných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien.Zároveň som podľa § 216 ods. 2 Tr. poriadku určila obv. XXXXX skúšobnú dobu v trvaní 12 mesiacov, ktorá začala plynúť odo dňa právoplatnosti uvedeného rozhodnutia.

             Dňa 22.5. 2013 uplynula skúšobná doba podmienečného zastavenia trestného stíhania proti obv. XXXXX.

	Po uplynutí skúšobnej doby som zistila, že obv. XXXXX sa v priebehu skúšobnej doby nedopustil priestupku ani trestného činu.

	Po zhodnotení všetkých okolností s prihliadnutím na podmienky uvedené v § 217 ods. 1 Tr. poriadku som toho názoru, že XXXXX viedol v priebehu skúšobnej doby riadny život, a preto možno konštatovať, že sa v skúšobnej dobe osvedčil.

	Z týchto dôvodov som rozhodla tak, ako je uvedené vo výrokovej časti uznesenia.

	Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e Tr. poriadku.

. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka